PortAmérica confirma Caldas como sede no 2018 e avanza datas: 5, 6 y 7 de xullo - Pontevedra Viva\nMartes 18 de Xullo, 2017 ás 21:01 do Martes 18 de Xullo, 2017\nApenas tres días despois de pechar con éxito a súa sexta edición, o festival PortAmérica deu xa os seus primeiros pasos para a próxima. A principal dúbida quedou resolta. De novo, a carballeira de Caldas de Reis, escenario que estreou a pasada fin de semana, volverá acoller esta imprescindible cita musical e gastronómica.\nA través das súas redes sociais, PortAmérica anunciou que Caldas volverá ser a sede do festival en 2018, despois de que tanto o concello como os organizadores e todos os participantes manifestasen publicamente estar encantados co resultado da primeira edición na emblemática carballeira.\nNon é para menos. Segundo as primeiras estimacións, unhas 18.000 persoas gozaron do festival durante os seus tres días e a boa acollida a este novo espazo foi unánime.\nA primeira novidade para 2018 será, en todo caso, as datas. PortAmérica adiantará unha semana a súa cita co calendario festivaleiro nacional.\nA súa sétima edición, que volverá reunir a un amplo cartel de grandes estrelas da música nacional e internacional, cun marcado acento no intercambio cultural entre España e América Latina, celebrarase os días 5, 6 e 7 de xullo.\nOs abonos poñeranse xa á venda a partir de mañá mércores. Haberá unha cota de entradas cun prezo especial de lanzamento, a través de Ticketea, de 30 euros.


O alcalde insiste en que “canto máis formada estea a nosa sociedade, máis complicado será que caia en mans de corruptos” - Coruña Online\nO alcalde insiste en que “canto máis formada estea a nosa sociedade, máis complicado será que caia en mans de corruptos”\nO alcalde da Coruña, Xulio Ferreiro, destacou a importancia da formación e da educación pública nunha sociedade para que esta poida avanzar. “Para que se non se deixe enganar e non sexa pasto das corruptelas”, dixo, recordando as palabras do presidente uruguaio José Mújica. “Esta mañá, a Fundación Barrié entregou os premios Spin Off, proxectos innovadores que adoitan xurdir no seu doutras entidades e organizacións, na maioría dos casos, nas universidades. Son un reflexo, polo tanto, da necesidade que ten un pobo de formarse e de progresar en institucións públicas que garantan o acceso a toda a cidadanía”, dixo o rexedor, que fixo fincapé en que “a maior discriminación é aquela que non permite progresar, a que limita o nivel de formación que unhas outras outros podemos acadar en función do grosor dos nosos petos”.\nO alcalde quixo distinguir aos galardoados  Celtaga Extract, Situm Technologies e Imatia, todos nados ao abeito das universidades galegas. “Os poderes públicos con competencia na materia deben coidar á universidade, e as leis estatais deben permitir aos concellos poder participar naqueles proxectos que sirvan para poder impulsar unha sociedade, como unha Fundación para apoiar a innovación e o emprendemento creada pola Universidade da Coruña”, indicou o rexedor.\n“Este Goberno ten moitas aspiracións para A Coruña, unha delas que sexa unha verdadeira cidade ilustrada, termo que tantas veces se repetiu durante anos, sen concretarse nunha realidade palpable. Unha cidade punteira na innovación, nas novas tecnoloxías e na Green\nEconomy. En proxectos que fan a vida dos nosos veciños e veciñas máis sinxela e que impulsan o noso concello social e economicamente. Traballamos para iso e esperamos a colaboración de todas as institucións e organismos con competencias”, dixo.\nO alcalde tamén destacou a labor, no eido formativo e no apoio a proxectos innovadores, da Fundación Barrié. No acto, acompañaron, entre outras personalidades, ao mandatario coruñés, o conselleiro de Educación da Xunta, Román Rodríguez, así como José María Arias, presidente da Fundación Barrié e Eduardo Rolland, presidente de Gciencia.


Esta granxa de Nudesa acaba de recibir o premio do MAPA Porc D’or por ir máis aló da lexislación en aspectos de benestar, sanidade e impacto ambiental. Coñecemos como traballan e os proxectos que os fan destacar\nGranxa Sueiro é unha das 5 instalacións propias que a empresa Nutrimientos Deza S.A. (Nudesa) ten en Galicia. Hai uns meses esta granxa, adicada á cría de leitóns, foi a gañadora do Premio Especial MAPA dos Premios Porc D’or, polos proxectos que leva a cabo nas súas instalacións para mellorar as condicións e o coidado dos animais.\nMar Lara, veterinaria de Nudesa: “Buscamos estar na vangarda, preparados para os cambios que poidan vir nun futuro”\nEste premio, que convoca o Instituto de Investigación e Tecnoloxía Agroalimentaria de Cataluña (Irta), recoñece aquelas empresas que procuran ir un paso máis alá das esixencias que marcan as normativas europeas. “Buscamos estar na vangarda, preparados para os cambios que poidan vir nun futuro”, apunta María del Mar Lara, veterinaria da empresa.\nA vangarda nos últimos tempos ven, entre outros aspectos, coa mellora do benestar dos animais. Así, hai tempo xa que nesta granxa situada na Baíña, no municipio pontevedrés de Agolada, tanto ós leitóns como ás nais non se lles corta o rabo, nin os caninos e tampouco se castran. Unhas prácticas que fan extensibles ó resto das granxas da empresa.\nÓs leitóns nons lles cortan o rabo, nin os caninos e tampocou os castran.\nEsta granxa comezou a funcionar no 2001 con 1.500 porcas nai e no 2010 pasaron a contar con 2.300 nais, logo das modificacións para adaptarse á normativa de benestar animal. Destas instalacións saen ó ano arredor duns 60.000 leitóns,con xenética Duroc Landrace, para cebadeiros repartidos por toda Galicia. Os animais conviven en espazos abertos e diáfanos nos que contan, ademais, con sistemas de alimentación personalizados e con material manipulable para responder a un dos seus instintos máis básicos e primarios, o de fozar.\nAs condicións nas que se atopan estes animais fixeron que a granxa superara tamén a auditoría da ONG World Animal Protection, que vela polo benestar dos animais e que revisou distintas granxas de toda España.\nA máis espazo, menos mordeduras de rabo\nO obxectivo das investigacións que levan a cabo nesta granxa, e que logo fan extensible tanto ó resto das súas naves propias como ás integradas, é camiñar cara os avances que se poidan ir rexistrando nos vindeiros anos e comprobar que estratexias ofrecen mellores resultados. De feito, traballan xa coa vista posta na normativa sobre maternidade en liberdade.\nTraballar con densidades de 0,40 metros cadrados e materiais manipulables permitiu que ningún animal tivese mordeduras\nNesta liña, un dos últimos traballos de investigación en benestar animal que mellores resultados lles deu céntrase nos materiais manipulables que proporcionarlle ós porcos. Esta é unha das estratexias máis impulsadas por Europa para reducir os brotes de caudofaxia; é dicir, que os porcos se mordan o rabo entre si, sen ter que recorrer ó raboteo sistemático de tódolos animais.\nAs probas realizadas na granxa da Baíña amosan que o espazo que teñan os animais é realmente condicionante para conseguir reducir as mordeduras, máis aló de aportarlle só material para que mordan. Traballar con densidades de 0,40 metros cadrados por leitón (cando a normativa estipula un mínimo de 0,20 metros cadrados) e materiais manipulables permitiu que ningún animal tivese mordeduras. Mentres que, cos mesmos materiais, se o espazo se reducía ata 0,30 metros cadrados incrementábanse as lesións máis dun 30%.\nAumentaron o espazo para as nais e deixaron en liberdade os leitóns con zonas de calefacción para que non se arreden das nais.\nDende 2016 tódalas súas reprodutoras teñen o rabo sen cortar e os leitóns entretéñense con palla prensada, cadeas, madeiras, bloques de melaza a modo de grandes caramelos ou cordas móbiles, un dos elementos máis exitosos.\nMáis aló de controlar os brotes de caudofaxia, dotar de maior espazo ós animais permitiulles tamén lograr mellores resultados na cría dos leitóns con camadas máis numerosas. Neste senso, optaron inicialmente por soltar as nais na maternidade, pero aumentaron os aplastamentos ata nun 30%. O que si teñen é os bacoriños soltos en grupos na maternidade. Lograron así camadas de 13 ranchos cando a media se situaba en 11,5 animais. Nesta mesma liña, agora están a probar xa a cría en espazos diferenciados nos que tanto a nai como os bacoriños poidan estar en liberdade.\nO tándem porcino-vacuno, exemplo de economía circular\nOutro dos retos fundamentais para as granxas de porcino está a ser reducir o impacto ambiental. Esta é outra das áreas nas que están invertendo esforzos. En Nudesa están a desenvolver plans para o aforro de consumo de auga e enerxía e tentar reducir as emisións de nitróxeno dos xurros nunha aposta pola economía circular. Dende hai anos, Nudesa estableceu unha sinerxía entre as granxas de porcino e as de vacún das zonas próximas, co emprego dos xurros para o abonado das pradeiras.\nÓ mesmo tempo, tamén están a desenvolver estudos de I+D+I sobre fixadores de nitróxeno, co obxectivo de conseguir unha redución das emisións. “O noso afán é darlle máis calidade ós xurros”, apunta a veterinaria.\nEstán a probar novos sistemas nos que as nais e os leitóns están case en libertade.\nMelloras en sanidade de man da alimentación\nA sanidade é outro dos piares sobre os que se traballa na granxa Sueiro cunha estratexia a tres bandas onde se integran a bioseguridade, a alimentación e a redución de antibióticos.\nNesta granxa, cunha superficie de 30 hectáreas, o control das medidas de bioseguridade está a ser clave para lograr bos resultados e o equipo de traballo, integrado por 13 traballadores, teno moi claro. Eles son os que máis esforzos dedican a esta cuestión no día a día con diferentes protocolos. Adoptaron medidas que van dende o cambio de calzado nas diferentes zonas, definir trazados específicos para que os profesionais acedan ós puntos de traballo, diferenciar as zonas por cores ata contar con instalacións que permitan un fácil lavado e hixienización sen estrés, entre outras.\nA granxa conta cun dobre cerrado perimetral e dous acceso diferenciados para reducir o risco de contaminación.\nContan con protocolos para as visitas, os vehículos que acceden á instalación e a recepción de mercadorías. A granxa, que está integrada por dúas naves de xestación, unha de parideiras e dúas de destete, está rodeada dun dobre cerrado para garantir a eficiencia en bioseguridade e un arco de desinfección e seguridade.\nTamén aproveitan os dous accesos dos que dispoñen, de maneira que un dos acceso emprégase só para retirada de xurros, cadáveres ou desvelle e polo outro realízanse o resto de transportes como o penso, para evitar os riscos de contaminación.\nRedución de antibióticos\nNo 2007 comezaron xa cun plan para reducir o emprego de antibióticos e, dende aquela, están a impulsar distintas medidas. Un dos aspectos nos que máis incidiron foi en extremar as rutinas de limpeza e hixiene con produtos especializados e espumantes que permitan reducir os riscos de infección.\nNa actualidade tamén están a empregar na vacinación e tratamento dos animais pistolas intelixentes que rexistran o historial sanitario de cada animal co que tamén inciden nun maior control. A auga converteuse tamén nun aliado neste proxecto, e moitos dos tratamentos que reciben os porcos son xa na propia auga. Ademais, céntranse en ofrecer tratamentos personalizados para os animais que resultan enfermos co que tamén continúan a investigar que rutinas e tratamentos poden resultar máis favorables.\nMelloras en alimentación\nNa Baíña teñen claro que para reducir o emprego de antibióticos é fundamental coidar a alimentación dos animais. Así, a parte de reducir o aporte de antibióticos nos pensos tamén obtaron por adaptar as dietas para contar con animais máis fortes e procurar así atallar algúns dos problemas sanitarios máis recorrentes que se tratan con antibióticos como son as coxeiras. No 2010 comezaron un aporte especial de minerais nos pensos para fortalecer o esqueleto dos porcos.\nNon é a única modificación na dieta que introduciron nos últimos anos, senón que tamén comezaron a aportar aditivos na dieta, como probióticos e prebióticos, para mellorar a sanidade intestinal dos leitóns, logo de realizar un estudo detallado.\nTodas as nais teñen o rabo sen cortar.\nUn dos últimos proxectos nos que están a traballar céntrase en poder ofrecer ós animais unha dieta cada vez máis axustada ás súas necesidades. Probaron xa con sistemas de microalimentación en xestacións, con moegas intelixentes nas que se fan diferentes combinacións para o animal. “O problema é que en Galicia a maioría das granxas son pequenas e resulta complicado que se poidan adaptar a unha variación tan detallada por animal, polo que se está traballando en engadir complementos de xeito puntual, sen ter que variar a fórmula xeral do penso da explotación”, concreta a especialista.\nCon todo, o reto para Nudesa con estes proxectos que está a poñer en marcha e desenvolve nesta granxa punteira da Baíña é atopar o equilibrio entre a produtividade, a calidade e a sostibilidade.A granxa da Baíña, que logo de recibir a distinción de Porc D’or mudou o seu nome por Sueiro, nun homenaxe a un dos veterinarios implicados nos seus éxitos, José Manuel Sueiro, finado de forma repentina fai un ano, é a segunda granxa da firma de Silleda que conta con este distintivo por parte do instituto catalán.


A EXTRATEXIA DE ENFERMIDADES RARAS DO SERGAS, PREMIO Á PLANIFICACIÓN DA PLATAFORMA DE ORGANIZACIÓNS DE PACIENTES\n A Estratexia de enfermidades raras do Servizo Galego de Saúde ven de acadar o premio da Plataforma de organizacións de pacientes (POP) á mellor iniciativa de Planificación. Estes galardóns, que celebran a súa primeira edición, teñen como obxectivo recoñecer a aquelas iniciativas postas en marcha ao longo do últimos tres anos, que perseguen a inclusión dos pacientes como axentes activos nos distintos ámbitos e niveis dentro do Sistema Nacional de Saúde ( SNS). O premio foi recollido pola subdirectora xeral de Humanización e Atención á cidadanía, Josefina Monteagudo.\nO xurado, composto polas 33 organizacións que compoñen a Plataforma, así como pola súa xunta directiva, valorou a Estratexia de enfermidades raras do Servizo Galego de Saúde, como a mellor iniciativa que conta ou incorpora a participación dos pacientes nos procesos de definición, implantación e/ou avaliación de estratexias ou plans no ámbito das enfermidades crónicas. Entre os galardoados noutras categorías (cinco en total) tamén están o Instituto de investigación Carlos III e a Axencia española do medicamento.\nNa recolida do premio, Monteagudo lembrou que detrás desta Estratexia hai un traballo en equipo entre pacientes, familiares, profesionais clínicos e xestores sanitarios, e destacou outras iniciativas do Sergas como os consellos asesores dos pacientes, que existen nas sete áreas sanitarias.\nO obxectivo central da Estratexia é establecer un novo modelo asistencial para estas enfermidades, optimizado e baseado en criterios homoxéneos para garantir un prazo de diagnóstico máis reducido, menor variabilidade no manexo do paciente e unha xestión máis áxil, coordinada e eficiente. Por todo isto, o Sergas deseñou a Estratexia galega de enfermidades raras cun horizonte temporal: 2021-2024.\nO documento que amosa a Estratexia organízase en sete eixos: o desenvolvemento do Rexistro galego de Enfermidades raras; o reforzo da prevención primaria e secundaria; a normalización da asistencia sanitaria; a mellora no acceso a terapias farmacolóxicas e non farmacolóxicas; o impulso na coordinación sociosanitaria e a participación da cidadanía; o fomento da formación e divulgación entre profesionais, pacientes e cidadanía; e a promoción da investigación e da obtención de resultados en saúde. A atención a pacientes con enfermidades raras é unha prioridade da Xunta e do Sergas, amosando un gran impulso nos últimos anos.


Festival Mar de Mares 2017. "A celebración dos océanos" - Cies.gal, Cultura e Natureza Atlántica\nPortada » O Parque Nacional » Festival Mar de Mares 2017. “A celebración dos océanos”\nMar de Mares é un evento único e multidisciplinar que convida a celebrar os océanos como fonte de riqueza natural imprescindible. A Coruña, unha cidade situada no Atlántico, ten unha cita anual en setembro coa arte, coa ciencia, coa educación e co activismo en prol da defensa dos mares. Exposicións, proxeccións, charlas, talleres científicos e de reciclaxe, música, visitas intermareais, deporte, emprendemento e unha ampla oferta en gastronomía mariñeira xuntan diversión, entretemento e sensibilización. Para todos os públicos, para todos os mares.\nO mar é muller\nO mar. A mar. Os poetas e as xentes de mar nomean o océano en feminino e moitas culturas falan del coma se fose unha muller ou un ventre capaz de xerar vida. Pero tanto as lendas e a historia coma o relato cotián colocan as mulleres sempre á sombra, cando non ocultas. O mar sempre se presenta como un terreo de homes.\nEn Mar de Mares 2017, queremos sacar a flote esa parte esquecida da historia do mar; historias de mulleres que levan xeracións achegando o seu esforzo e o seu coñecemento, pioneiras que souberon enfrontarse aos prexuízos e que foron quen de impoñerse traballando arreo no mar e polo mar. Entre o 19 e o 24 de setembro —algunhas actividades prolónganse ata o 19 de novembro—, poderemos gozar dun interesante programa que nos axudará a comprender mellor os nosos océanos e as súas xentes.\nPor iso, este ano contamos coa presenza da bióloga mariña, fotoperiodista e activista Cristina Mittermeier, unha das figuras actuais máis influentes da fotografía de natureza. Mittermeier expoñerá a súa obra por primeira vez en España, impartirá un storytelling, un taller sobre a arte de contar historias e realizará un visionamento de portfolios.\nEste ano, volvemos ter a honra de contar coa colaboración de National Geographic, que nos ofrece a posibilidade de ver tres dos seus últimos documentais, entre os cales se atopa o máis recente da gran dama do mar, Sylvia Earle, pioneira no campo da oceanografía e veterana activista. A mirada local centrarase nas mulleres da nosa terra –fareiras, percebeiras, escritoras, poetas, mariñeiras e redeiras galegas- que en diversos encontros nos darán a coñecer o seu labor no mar e polo mar.\nA gastronomía volve ser un dos puntos fortes do festival. Ademais do taller de cociña sustentable de Iván Domínguez, do Restaurante Alborada, contaremos tamén coas ensinanzas de Paco Chicón e Sergio Musso, de Eclectic e de Lucía Freitas, de A Tafona. E non hai que esquecer a visita á lonxa e o almorzo mariñeiro preparado por Javier Ozores, da Academia Galega de Gastronomía. Pola súa banda, o Mercado do Mar expoñerá os produtos mariños de empresas que apostan por un consumo sustentable e, alén diso, contará con obradoiros e atraccións para as familias, con degustacións gastronómicas, presentacións mariñeiras e concertos.\nA ciencia divertida terá tamén a súa cita coa dinámica instalación de Sea Dance, que chega por primeira vez á Coruña e coa que os nenos e o público xeral poderán aprender, bailando, o funcionamento dos organismos mariños. Tamén gozaremos dun moi entretido paseo pola praia coa visita intermareal, da man dos expertos do Instituto Español de Oceanografía.\nSó na Coruña podería ter lugar un festival coma Mar de Mares. Rodeada de mar, a súa configuración xeográfica, o seu porto e o seu paseo marítimo de 13 quilómetros —o máis longo de Europa— convértena nun escenario perfecto para reivindicar o sector mariño como un dos grandes motores económicos, culturais e de lecer de Galicia. O Festival contará con diversas sedes ao longo da urbe, como a Sala de Exposicións Palexco, o Aquarium Finisterrae, a Domus, Afundación e as praias da súa contorna, entre outras.\nE para que goces da Coruña e do Festival ao grande, este ano ofrecemos a Escapada Mar de Mares, que inclúe aloxamento, menú mariñeiro e visita comentada á exposición de Cristina Mittermeier. Consulta a información en Ven á Coruña. Para descubrires todos os recantos da Coruña, podes visitar a web oficial de Turismo da cidade: www.turismocoruna.com.\nBenvidos á cuarta edición do Festival Mar de Mares. Está todo listo para esta nova travesía.\nConsulta o programa en PDF clicando aquí\nPáxina web: Festival Mar de Mares


É un libro un tanto difícil de ler, debido a que nel mestura oito contos con diferentes historias e emprega vocabulario pouco habitual.\nCando o observei por primeira vez o que máis me estrañou foi o número de páxinas que contén, outras das cousas estrañas das que pensei decatarme foi que as historias eran un pouco infantís pero ao mesmo tempo complexas. Logo comprobei que de infantís non teñen nada.\nO que me intrigou deste libro é que cada relato trata de temas diferentes, grazas a iso puiden retomar a lectura con máis facilidade. O conto que máis me gustou foi “ A chegada de Ingrid“, xa que trata una situación de adulterio, a muller de Manolo mantivo unha relación con Ramón mentres que o seu home emigrara a Alemaña.\nEn conclusión, este libro pareceume complexo a hora de entendelo, aínda así os seus contos son curtos e divertidos.\nAlba García dixo...\nOito relatos que se enlazan cun mesmo tema, o Nadal. Aínda que cada unha das oito narracións teñen a súa propia idea, por exemplo: a tristeza da emigración, o efecto negativo de consumo de drogas, a integración de persoas con problemas, o amor,...\nEste libro gustoume bastante, a única pega é que eu pola miña parte inclínome máis por unha novela; os relatos distintos e curtos non me enganchan, ou sexa que a lectura me resulta máis pesada. Pero dentro deste libro atopei algunhas historias moi bonitas e cotiáns, como por exemplo:” o partido de reis” e “a chegada de Ingrid.”. Outra cousa que nalgunhas ocasións me causou dificultade foi o nivel gramatical de Manuel Rivas.\n12:55 do 1 de novembro de 2015\nDavid Díaz dixo...\nEste libro consta de relatos tristes con finais alegres, ou non. Este libro está feito para reflexionar e conmover a xente que o lea. O meu punto de vista deste libro non é moi bo, porque fíxoseme bastante pesado, pero gustáronme os finais dos relatos.\nO meu relato favorito foi o de “O partido de reis”. Neste relato fálanos dun neno con síndrome de Down ao cal lle gusta moito o fútbol e xogar o deporte. Transmítenos que as persoas con este síndrome son iguais ao resto das persoas. O cal é moi necesario xa que gusta excluír a xente “diferente”.\nEntre os relatos que me desagradaron foron: “Okay” e “O carteiro de Papá Noel”\n17:01 do 1 de novembro de 2015


Arde por completo unha vivenda deshabitada en Redondela - Comarcas na Rede\nHomeComarcasRedondelaArde por completo unha vivenda deshabitada en Redondela\nUn incendio consumiu por completo unha vivenda desocupada no concello pontevedrés de Redondela.\nArredor das nove da noite de onte, o 112 Galicia foi alertado por un particular, dende a Rúa da Plata, sobre unha casa abandonada da que se podía ver saír fume.\nNese momento, o Centro Integrado de Atención ás Emerxencias de Galicia informou aos Bombeiros de Porriño, á Policía Local de Redondela e aos membros de Protección Civil do municipio.\nXa no lugar dos feitos, os Bombeiros volveron contactar co 112 Galicia para solicitar apoio de máis medios de extinción debido a expansión das lapas na edificación. Por isto, foron alertados tamén o Servizo Municipal de Emerxencias de Mos e os Bombeiros de Vigo.\nFinalmente, a Policía Local confirmou que a vivenda, de dúas alturas, ardeu na súa totalidade e que chegou a derrubarse a cuberta. Con todo, non houbo que lamentar danos persoais.


O PP de Tui presenta unha moción para dotar de alumeado ornamental e ampliar as pasarelas peonís na vella ponte internacional - Comarcas na Rede\nHomeBaixo MiñoTuiO PP de Tui presenta unha moción para dotar de alumeado ornamental...\nO PP de Tui presenta unha moción para dotar de alumeado ornamental e ampliar as pasarelas peonís na vella ponte internacional\nO Grupo Municipal Popular do Concello de Tui vén de presentar unha moción, para o seu debate plenario, para que Concello tudense, xunto coa Cámara Municipal de Valenca, soliciten ás autoridades competentes, tanto portuguesas como españolas, a redacción dos estudos e proxectos necesarios para a iluminación ornamental da Ponte Internacional sobre o Miño e a mellora e ampliación das pasarelas peonís. Esta iniciativa, sinalan os populares tudenses, facilitaría a mobilidade entre Valença e Tui promovendo a cohesión social e a potencialidade turística da eurocidade.\nO PP lembra que a cidade de Tui e o municipio de Valença do Minho están ligadas íntimamente, dende hai séculos e froito desta unión entre ambos municipios foi creada o 10 de Febreiro de 2.012 a Eurocidade Valença-Tui.\nSalientan, na súa moción, que sobre ao Río Miño atópase a Vella Ponte Internacional “que a día de hoxe, despois de 135 anos dende a súa inauguración (foi inaugurada oficialmente ao 25 de Marzo do ano 1886) serve para ao tránsito de persoas, vehículos e ferrocarrís. Destacamos nesta moción ao tránsito de persoas debido o feito que esta Ponte Internacional sexa tamén ao acceso a España dende Portugal do Camiño de Santiago Portugués”.\nA pesar de ser unha construción tan significativa e importante, –engaden na moción presentada– a día de hoxe non dispón da dotación merecida en canto a iluminación se refire. “Actualmente a iluminación que posúe a Vella Ponte Internacional basease únicamente no alumeado da propia da calzada por onde pasan os vehículos. Trátase dunha iluminación con tecnoloxía fluorescente anticuada e pouco eficiente, non é acorde co respeto polo medio ambiente e a eficiencia enerxética”.\nA Vella Ponte, argumentan os populares, “carece dun alumeado ornamental que promova ao ensalzamento tanto da súa estructura metálica como dos seus pilares de pedra” polo que, explican, o que se pretende nesta moción “é a posta en valor da figura da Ponte Internacional, que sexa unha icona referencial dende o punto de vista arquitectónico, patrimonial e turístico”.\nDe feito a Ponte metálica é tamén o símbolo da unión entre Valença e Tui e da continuidade entre ambas cidades ao ser o elemento que facilita a permeabilidade entre Valença e Tui. Neste sentido, recalca a moción, “cómpre estudar a viabilidade dunha intervención que facilite e mellore a comunicación entre as dúas localidades e deste modo incrementar a súa cohesión social”.\n“Cómpre analizar na vella Ponte Internacional unha posible ampliación das pasarelas peonís a ambos lados da ponte para facilitar o paso dun maior número de persoas, tanto peóns como ciclistas, que cruzan esta Ponte Internacional”. A posta en marcha desta ampliación das pasarelas peonís, permitiría o paso de moitos turistas dun país a outro a maiores dos cidadáns da Eurocidade Valença-Tui debido a que esta estrutura “pode ser considerada unha rúa máis desta Eurocidade”. Serían polo tanto, remata o PP de Tui, “unhas pasarelas peonís necesarias para un funcionamento con seguridade do servizo de bicicletas compartidas que vai poñer en marcha a Eurocidade Valença–Tui e que tamén facilitará a comunicación entre as redes de sendeiros peonís a ambos lados do río Miño”.


Concello de Lugo | O PXOM supera o último trámite no Concello que o remitirá agora á Xunta para a súa aprobación definitiva\n# Xoves, 30/12/2010\nO Pleno aproba por a maioría absoluta, cos votos de PSOE e PP, o documento que dá cumprimento ás instrucións de Urbanismo e Patrimonio da Xunta\nO Concello de Lugo aprobou hoxe o PXOM por maioría absoluta o proxecto de revisión do Plan Xeral de Ordenación Municipal en cumprimento da Orde ditada polo Conselleiro de Medio Ambiente, Infraestruturas e Territorio en 2009 e do informe do Director Xeral de Patrimonio Cultural de 2010.\nO documento recibiu os votos favorables dos dous grupos maioritarios da corporación municipal PSOE e PP e o voto en contra do BNG.\nO acordo adoptado polo Pleno da Corporación local supón o último pulo que lle pode dar o Concello ó Plan Xeral. É o último paso no que é competente a Administración municipal xa que é a Xunta de Galicia a institución con competencias para darlle a aprobación definitiva, como destacou a Delegada de Urbanismo na defensa da proposta.\nTamén salientou que o de Lugo é o Plan máis complexo das sete grandes cidades galegas xa que aínda que hai outras con máis poboación, no noso Concello existen todos os tipos de solo posibles agás o de protección de costas.\nA importancia do Plan\nO Plan Xeral de Ordenación Municipal é o instrumento que ordena o crecemento do municipio para a vindeira década. A súa importancia para o desenvolvemento futuro de Lugo radica non só en que o documento urbanístico define as edificacións, senón tamén os espazos para facer a vida común dos veciños de Lugo: onde vivir, onde traballar, como será a calidade dos espazos públicos onde relacionarse, onde estarán as garderías, as zonas de ocio, bibliotecas, etc.\nPara a Delegada de Urbanismo, María Novo, “é evidente que se trata dun documento moi complexo pero tamén moi importante porque vai máis aló de aspectos económicos e incide directamente na calidade de vida”.\nO Pleno respaldou hoxe por maioría absoluta un modelo do PXOM que ten seis grandes liñas:\n1.- Fai unha aposta decidida polo equilibrio territorial e a igualdade de oportunidades.\nNel poténciase o desenvolvemento dos barrios tradicionais da cidade ubicados fundamentalmente na zona norte que foran os grandes esquecidos. Ó mesmo tempo compáctase a cidade coa desaparición dos espazos baleiros que illaban ós barrios do centro.\n2.- Aposta definitiva polo futuro económico do municipio.\nO Plan Xeral garante o solo industrial, con máis de 5 millóns de metros cadrados. Non só se garante solo para que os nosos traballadores e as nosas empresas non teñan que marchar de Lugo se non queren, senón que tamén as empresas de fóra terán ó seu dispor solo industrial e de actividade económica a bo prezo e con boas conexións para que lles resulte atractivo establecerse en Lugo asegurando desde xeito postos de traballo.\n3.-Aposta pola zona rural.\nUnha aposta seria por levar ós núcleos rurais as mesmas dotacións e a mesma calidade do espazo público que a que desfrutan os habitantes da zona urbana. Os máis de 300 núcleos rurais tradicionais que existen no municipio saen afortalados con este Plan que garante, sempre por suposto dentro das limitacións que establece a lei, o seu desenvolvemento e consolidación. Esa garantía consiste en que todo o planeamento dos núcleos rurais será de iniciativa pública: esto é os propietarios dos terreos seguirán a ser os seus lexítimos donos, pero será o Concello quen se encargue do complicada labor de redacción dos documentos urbanísticos.\n4.-Aposta pola sostenibilidade.\nA nosa previsión de crecemento é a máis sostible dos grandes Concellos galegos. Parte de datos obxectivos como son as vivendas visadas polo Colexio de Arquitectos, datos de Estatística e de Fomento e aplícaselle un coeficiente de rozamento que é menor ó doutras cidades con plans urbanísticos xa aprobados, en vigor e que son sostibles.\nE, ademais, todos os solos que se desenvolven con base no Plan Xeral van ser remitidos á Xunta de Galicia para que os avalíe medioambientalmente. O propio Plan establece unha serie de indicadores de medición que se testarán periodicamente para garantir a protección medioambiental. Neste sentido, por primeira vez, a cidade deixará de vivir de costas ó Río Miño, completando un gran cinturón verde no contorno de Lugo.\n5.- Aposta polo patrimonio cultural\nO noso Plan fai unha aposta decidida pola conservación do patrimonio cultural e etnográfico, aposta polo Camiño de Santiago, garante o mantemento do noso gran patrimonio arqueolóxico e fai tamén unha forte aposta polos nosos asentamentos tradicionais.\n6.-Aposta polas comunicacións.\nO documento aposta decididamente polas mellora das infraestruturas tanto dentro do municipio, co establecemento dun sistema viario dentro do municipio que asegure a mobilidade, como no que se refire ás conexións co resto de Galicia e de España.\nEste Plan Xeral de Ordenación Municipal é o froito do traballo de moita xente durante estes máis de dez anos. Non só o traballo dos responsables políticos, nos diferentes equipos de goberno e na oposición, senón tamén un importantísimo labor desenvolvido polos técnicos municipais e de todos os cidadáns de Lugo que, a través das súas propostas no avance e das súas alegacións, contribuíron a fixar o modelo de municipio que hoxe se someteu á consideración do Pleno.\nFoi e segue a ser o Plan do consenso, entre os grupos maioritarios do Concello, en moitos temas mesmo houbo unanimidade co Bloque, e do consenso coa propia Xunta de Galicia, como recoñeceu publicamente o Conselleiro de Medio Ambiente, Infraestruturas e Territorio, Agustín Hernández, hai uns días ó dicir que “hai un grado de consenso importante, algo que é imprescindible para calquera plan de ordenación” e onte mesmo anunciando que non a Xunta non agotará o prazo para revisar o PXOM de Lugo.\nEste tamén é o Plan da transparencia. Tivo o máximo período de exposición pública, deuse apoio ós cidadáns durante a súa exposición, contestáronse antes do período legalmente establecido as máis de 6.000 alegacións formuladas, houbo presentación do documento ós axentes sociais, trala súa aprobación provisional estivo dispoñible durante dous meses para o exame do Plan polos veciños, deuse a coñecemento público a través da internet e de xeito inmediato a orde da Xunta a que hoxe dá cumprimento a Corporación e, finalmente, transparencia absoluta ó facilitar ós veciños a través da páxina web do Concello www.lugo.es o contido non só do documento senón tamén dos informes técnicos e da acta da Comisión de Planeamento.\nO 40% das novas vivendas que se poderán construír serán protexidas.\nMáis do 80% do sólo do Concello queda calificado como solo rústico especialmente protexido.\nA previsión de solo industrial é de 5.429.562 metros cadrados.\nTen 3.812.169 metros cadrados de sistemas xenerais de espazos libres, espazos libres que benefician a todo o término municipal. Para espazos libres e zonas verdes locais faise unha previsión de 2.144.623 metros cadrados.\nO sistema xeneral de equipamentos ten unha previsión de 1.819.873 metros cadrados.\nEsto implica que duplicamos a esixencia legal en espazos libres e triplicamos as esixencias da lei en equipamentos a disposición de toda a comunidade e vinculados con desenvolvementos urbanísticos. Ademais dos que se establecen como sistemas de espazos libres e equipamentos a disposición de cada un dos desenvolvidos exclusivamente.\nO Concello de Lugo aprobou inicialmente o novo PXOM en xaneiro de 2006. Dous anos despois, en xaneiro de 2009, déuselle a aprobación provisoria.\nO Pleno acordou hoxe darlle o visto e prace ó proxecto de revisión do PXOM en cumprimento da orde do 13-11-09 ditada polo Conselleiro de Medio Ambiente, Territorio e Infraestruturas e do informe do Director xeral de Patrimonio Cultural de data do 23-09-2010.\nLogo desta decisión do documento urbanístico seralle remitido á Xunta que ten a competencia de aprobar definitivamente o PXOM


Potencialidade dos cogumelos nas comunidades de montes veciñais - Campo Galego\nInicio / Forestal / Potencialidade dos cogumelos nas comunidades de montes veciñais\nO Grupo de Investigación en Economía Ecolóxica da Universidade de Vigo chama a atención nun artigo sobre as posibilidades dos fungos en Galicia. Detalla experiencias xa en marcha en Friol, Mondoñedo e Guitiriz\nCampo Galego 06/03/2017 12:16 p.m.\nCartel que advirte dun couto micolóxico en Friol. / Arquivo.\nO aproveitamento dos fungos que xurden nos montes galegos constitúe un potencial de rendas para as comunidades rurais. De feito, xa están comezando a desenvolverse iniciativas de aproveitamento do recurso micolóxico en montes veciñais en man común. O Grupo de Investigación en Economía Ecolóxica da Universidade de Vigo analiza nun artigo as posibilidades dos cogumelos en Galicia, así como as experiencias que están a agromar.\nDesde antigo, téñense consumido en Galicia algunhas especies de cogumelos, como a ‘Macrolepiota procera’, pero o aproveitamento económico dos fungos é unha oportunidade relativamente recente. As principais posibilidades sitúanse nos montes veciñais, dada a súa superficie media, superior ás 200 hectáreas, fronte ó minifundio do monte privado. En Galicia, arredor dun terzo da superficie forestal, unhas 670.000 hectáreas, é monte veciñal.\nO decreto 50/2014, e anteriormente a Lei de Montes de Galicia (2012), establecen que a persoa propietaria dos terreos é tamén a titular de todos os seus recursos forestais. O propietario pode, por tanto, restrinxir a recollida de cogumelos mediante a sinalización dun recinto coutado no que comunique a prohibición do aproveitamento sen autorización previa.\nNa comunidade de montes de Figueiras (Mondoñedo), cada persoa comuneira pode obter un mínimo de 2.000 euros por campaña\nO acoutamento pode ser aberto, xestionado a través da concesión de permisos, ou pechado, só utilizable polas persoas comuneiras. Ambas opcións están a desenvolverse nos montes galegos. Tamén existe a alternativa de adxudicarlle o aproveitamento a unha empresa que pague unha renda.\nEn montes veciñais do interior galego, como en Abadín, Guitiriz, Mondoñedo ou Riós hai exemplos de comunidades que decidiron en asemblea acoutar o seu monte para o aproveitamento dos cogumelos e que xa levan, nalgúns casos, máis dunha década de percorrido, antes da aparición da actual normativa.\nUn exemplo é o acoutamento da comunidade de montes de Figueiras (Mondoñedo), que conta con 23 persoas comuneiras e cunha superficie superior ás 1.000 hectáreas.\nComunidades de montes do interior galego optan desde hai xa dez anos polo acoutamento do recurso para evitar o seu deterioro\nA comunidade decidiu crear un couto pechado no 2006, vendo que cada vez ía máis xente ó monte recoller fungos e que o recurso se estaba resentindo pola sobreexplotación e polas malas prácticas dalgunhas persoas. En Figueiras, a meirande parte das casas da parroquia xa viñan apañando cogumelos para a súa venda durante a tempada, principalmente no outono.\nA necesidade de manter esa posibilidade de obter recursos adicionais fixo que o monte veciñal optase por crear un couto pechado, no que cada persoa comuneira pode realizar o aproveitamento de forma particular. Só coa recollida de níscalos e de ‘Boletus edulis’, que poden sumar os 400-500 quilos por persoa e ano, cada comuneiro que traballa na recollida de fungos pode obter un mínimo de 2.000-2.500 euros anuais.\nDesde o grupo de investigación da Universidade de Vigo salientan que en Figueiras (Mondoñedo), igual que noutras comunidades, non se fai unha comercialización en común, o que entenden que en teoría pode repercutir en menores prezos polos fungos recolleitados.\nAs Negradas, en Guitiriz, e Carballo, en Friol, certificadas na agricultura ecolóxica\nExisten dúas comunidades en Galicia, As Negradas (Guitiriz) e Carballo (Friol) que contan con parte do seu monte certificado polo Consello Regulador de Agricultura Ecolóxica (Craega), o que lles permite recoller e comercializar determinadas especies de fungos cunha certificación ecolóxica.\nA comunidade de montes do Carballo está ademais a experimentar desde o 2015 coa venda directa dos fungos a establecementos ecolóxicos da cidade de Lugo, co que obtén maiores prezos que a través da venda a intermediarios.\nA comunidade de Carballo (Friol) experimenta desde o 2015 coa venda directa a establecementos de Lugo, co que obtén mellores prezos\nEn Friol, tamén optaron por crear un couto micolóxico aberto, de xeito que persoas alleas á comunidade poden acceder ó monte para apañar fungos mediante o pago dunha cota de 10 euros / ano, no caso de recollida para autoconsumo, e de 50 euros / ano, se se lle vai dar ós cogumelos un uso comercial.\nOutra alternativa con vistas ó futuro pola que están optando algunhas comunidades é pola plantación de árbores micorrizadas, principalmente castiñeiros e piñeiros, na idea de crear un entorno no que a medio prazo haxa unha produción importante de fungos. É o caso, por exemplo, das comunidades de Vincios ou Couso, no Valmiñor, segundo detalla o artigo da Universidade de Vigo.\nO cultivo dalgunhas especies de fungos é outra opción que están a valorar determinados montes veciñais.\nDesde a Universidade de Vigo lémbrase tamén que a posta en valor do recurso micolóxico pode ser ademais importante na xestión do monte, pois se se fan traballos de roza de mato para fomentar a obtención de cogumelos, promóvense indirectamente medidas preventivas contra os lumes forestais, segundo destacan desde a Universidade de Vigo.


Conversa en liña entre a concelleira de Benestar do Concello de Rianxo, Hadriana Ordóñez, e o sociólogo da USC, Jorge García Marín, sobre a necesidade de educar as novas masculinidades desde a máis tenra infancia. - Conversa en liña polo 8M con Jorge García Marín: Papá, por que non pintas as unllas de cores? - Concello de Rianxo - rianxo\nConversa en liña entre a concelleira de Benestar do Concello de Rianxo, Hadriana Ordóñez, e o sociólogo da USC, Jorge García Marín, sobre a necesidade de educar as novas masculinidades desde a máis tenra infancia. - Conversa en liña polo 8M con Jorge García Marín: Papá, por que non pintas as unllas de cores? - Concello de Rianxo\nConversa en liña entre a concelleira de Benestar do Concello de Rianxo, Hadriana Ordóñez, e o sociólogo da USC, Jorge García Marín, sobre a necesidade de educar as novas masculinidades desde a máis tenra infancia.\nO pasado 25N anulouse, por mor da situación de emerxencia sanitaria provocada pola COVID-19, unha das actividades previstas da Escola de Familias 2020, a presentación do libro Papá, por que non pintas as unllas de cores? do sociólogo da USC Jorge García Marín.\nNesta obra reflexiónase sobre a necesidade de deconstruír a educación dos homes desde unha nova perspectiva, feminista e integradora. Trátase dun libro sobre as novas masculinidades que temos que empezar, entre todas e todos, a construír co fin de conseguir un mundo máis igual e, sobre todo, homes e mulleres máis felices. Desde a educación formal, os videoxogos, a literatura, os medios de comunicación.... desde mil ámbitos constrúense homes tradicionais para unha sociedade que debe deixar de ser tradicional. O século actual e os que han vir precisan un novo tipo de masculinidade. Pensar sobre isto é xa un xeito de avanzar.\nJorge García Marín prestouse para conversar coa concelleira de Benestar do Concello de Rianxo, Hadriana Ordóñez, sobre esta cuestión e decidimos compartila co fin de que as persoas que estaban interesadas en participar na actividade poidan escoitar algúns dos argumentos que os/as especialistas manexan para mudar o paradigma educativo dos nenos na actualidade. Unha charla ben interesante para un día especial, o 8M, que non debe deixar de reivindicarse co fin de conseguir unha sociedade igualitaria.


Miranda amosa o apoio do Goberno galego ás e aos emigrantes retornados, para os que pon a disposición os case dous millóns de euros das axudas extraordinarias para afrontar a crise do coronavirus | GaliciaAberta - Secretaría Xeral da Emigración\nMiranda amosa o apoio do Goberno galego ás e aos emigrantes retornados, para os que pon a disposición os case dous millóns de euros das axudas extraordinarias para afrontar a crise do coronavirus\nO secretario xeral da Emigración mantivo un encontro telemático co presidente da Federación Venezolana de Galicia (Fevega) para coñecer como está a afectar ao colectivo esta pandemia.\nO prazo de solicitudes deste programa, que nestes intres pódese tramitar telematicamente, manterase aberto ata o vindeiro 31 de agosto.\nImaxe da videoconferencia do secretario xeral da Emigración co presidente da Federación Venezolana de Galicia (Fevega)\nO secretario xeral da Emigración, Antonio Rodríguez Miranda, amosou esta mañá o apoio do Goberno galego ás e aos emigrantes retornados, que se perfilan como un dos colectivos potencialmente máis sensibles ás consecuencias económicas e sociais da crise mundial do coronavirus. O titular do departamento autonómico mantivo un encontro telemático co presidente da Federación Venezolana de Galicia, Manuel Pérez Vidal, desde a sede do organismo en Santiago de Compostela para achegarse á realidade da colectividade.\nDirixidas a todos os galegos e as galegas que regresaron a Galicia desde o estranxeiro nos últimos dous anos, a Secretaría Xeral da Emigración xa ten en marcha as Axudas Extraordinarias ao Emigrante Retornado, incluídas na Estratexia Galicia Retorna 2020 e que buscan contribuír a superar as dificultades que se atopan aquelas e aqueles que volven a Galicia logo dunha temporada no estranxeiro nos primeiros meses logo da súa volta. A circunstancia excepcional na que se atopa, non só Galicia senón o resto de España e moitos dos países de orixe da persoas retornadas fai aínda máis complexa a súa situación na comunidade galega.\nAta 1.500 euros por fillas e fillos menores\nDe aí que este programa do Goberno galego cobre nestes momentos especial importancia para os retornados e retornadas, que poden atopar nel un apoio fundamental para afrontar as consecuencias que esta pandemia vai deixar en todos os eidos da sociedade. As Axudas Extraordinarias ao Emigrante Retornado contan cunha dotación económica de 1,9 millóns de euros e poden tramitarse de xeito telemático a través da sede electrónica da Xunta de Galicia. O incremento desde os 1,75 millóns do ano pasado á contía actual resposta á necesidade de cubrir a nova liña que se puxo en marcha na anterior convocatoria, dirixida ás familias galegas que volveran a Galicia a partir do 1 de xaneiro de 2019 con fillas ou fillos menores de idade.\nEsta ampliación tradúcese nun complemento de 1.000 euros por filla ou fillo menor de idade, ata o segundo, e de 1.500 para o terceiro e sucesivos, ás e aos retornados que regresen a Galicia con nenas ou nenos ao seu cargo. As Axudas Extraordinarias ao Emigrante Retornado buscan facilitar o regreso das cidadás e os cidadáns galegos que viven no exterior, tanto das e dos emigrantes como dos seus ou as súas descendentes, a través dun pago único que lles permita facer fronte aos gastos extraordinarios derivados da súa volta á comunidade galega.\nAsesoramento gratuíto e personalizado\nGrazas a un convenio asinado polo departamento autonómico con Fevega, a federación mantén abertas desde hai tres anos varias oficinas que ofrecen información e asesoramento gratuíto e personalizado a todas e todos os emigrantes retornados que o soliciten. Vigo, Ourense, Lugo e A Coruña conforman a rede de locais rexentados pola agrupación que preside Fernández Vidal, aos que se suma unha oficina itinerante que leva percorridos os principais concellos galegos desde a súa posta en marcha.\nEstas sedes complementan o labor que se fai desde a Oficina Integral de Asesoramento e Seguimento ao Retornado da Secretaría Xeral, que ten a súa central no antigo edificio da Expo 92 situado en San Lázaro, na capital galega, e sedes nas principais cidades das catro provincias: A Coruña, Vigo, Lugo e Ourense. Malia que a atención presencial nestas instalacións permanece suspendida por mor da crise do coronavirus, a dixital continúa activa tanto a través do teléfono como dos correos electrónicos de todas as súas sedes. Todos eles figuran, ao igual ca o resto de información acerca da Estratexia Galicia Retorna, no Portal Retorna da Secretaría Xeral da Emigración.\nA Secretaría Xeral da Emigración amplía ata o 30 de outubro o prazo de solicitudes das Axudas Extraordinarias ao Emigrante Retornado 29.05.2020\nA Secretaría Xeral da Emigración amplía as e os beneficiarios das Axudas Extraordinarias ás Persoas Emigrantes Retornadas para dotalas de ferramentas que lles permitan facer fronte ás consecuencias do coronavirus 04.06.2020\nA Xunta garante a continuidade das Axudas Extraordinarias ao Emigrante Retornado, que se poden solicitar ata o 31 de agosto 22.05.2020


Atropelo en Sada | Noticias Vigo\nAtropelo en Sada\nUnha muller foi atropelada na Avenida da Marina, en Sada. A alerta saltou no 112 Galicia ás 19:15 horas de onte mediante as chamadas de varios veciños que viron como un vehículo golpeaba a unha muller e saía despedida. Así o relataron aos xestores do Centro Integrado de Atención ás Emerxencias de Galicia, que, decontado, informaron aos profesionais sanitarios.\nTras recibir os primeiros coidados, a muller foi evacuada ao Complexo Hospitalario Universitario da Coruña para ser atendida das lesións provocadas polo impacto. Tamén, os servizos sanitarios contaron coa colaboración dos axentes da Policía Local.\nUnha persoa falece ao ser atropelada en Sada\nNova falta de cobertura enfermería no PAC de Sada


Deseñando actividades de turismo mariñeiro en Arousa\nEstamos a definir que tipo de actividades de turismo mariñeiro e de aventura se poderían ofrecer no territorio do GALP Ría de Arousa, e tamén concretando os públicos potenciais aos que teríamos que dirixirnos\nPrimeiras visitas de turismo mariñeiro: Amegrove, Vilanova e Amarcarril\nNon foi máis ca un ensaio pero pagou a pena. Para as bateeiras do Grove e as mariscadoras de Vilanova foi o primeiro contacto co turismo mariñeiro no papel de guías. Estreámonos algo nerviosas, pero tamén satisfeitas co resultado. As mariscadoras de Amarcarril xa son todas unhas expertas, así que foron as encargadas de pechar a xornada cunha demostración das visitas que celebran a miúdo nos bancos de cultivo de Carril.\nEn Amegrove percorremos as instalacións da cooperativa,... ler máis\nEn Amegrove percorremos as instalacións da cooperativa, coñecemos o traballo que desenvolven no laboratorio Mytilus, como é a acuicultura do mexillón, o impacto das toxinas e a importancia dos distintivos de calidade no proceso de comercialización.\nEn Vilanova de Arousa a ruta comezou na confraría e rematou na lonxa nova. De camiño paramos no banco de Ariño para saber máis do papel da muller no marisqueo a pé e a flote.\nXa en Carril vestimos o traxe de auga para poñernos na pel das mariscadoras e coñecer as particularidades do marisqueo e da ameixa de Carril. Aquí traballamos en parcelas de cultivo exclusivas e foi aí, nunha delas, onde amosamos como se extraen e como se sementan as ameixas.\nA ría de Arousa en catro itinerarios de turismo mariñeiro\nO noso proxecto de turismo mariñeiro comeza a coller forma. Guiadas pola experiencia das mariscadoras de Carril e polo exemplo doutras iniciativas veteranas que coñecemos ao abeiro de Candieira xa temos case a punto o mapa que guiará as nosas visitas pola ría de Arousa.\nTemos tantos recursos e gozamos dunha variedade tan ampla de oficios relacionados co sector extractivo que decidimos deseñar distintas propostas para cada unha das actividadese das zonas de traballo: a... ler máis\nTemos tantos recursos e gozamos dunha variedade tan ampla de oficios relacionados co sector extractivo que decidimos deseñar distintas propostas para cada unha das actividadese das zonas de traballo: a acuicultua de batea, o marisqueo a pé e a flote, o percebe... Desde os areais do Salnés á Arousa Norte.\nHoxe quedamos no pavillón Fexdega de Vilagarcía para identificar as localizacións, as actividades e os recursos que van guiar o noso relato, pero tamén aprendemos novas competencias no uso da voz e do corpo para mellorar a narración oral e orientala a diferentes públicos.\nAprendemos a contar o noso oficio\nSomos mariscadoras, percebeiras e bateeiras dispostas a compartir o noso oficio con quen queira coñecelo de preto. Hoxe xuntámonos colegas das confrarías de Aguiño, Rianxo e Vilanova de Arousa para asistir a unha sesión de comunicación e marketing que nos axudará a fiar o noso discurso diante dun grupo de visitantes e resultar entretidas durante algunha das visitas guiadas que proxectamos desenvolver no futuro.\nAínda non temos unha ruta definida nin escollemos os recursos e as... ler máis\nAínda non temos unha ruta definida nin escollemos os recursos e as actividades que imos sumar a ese proxecto de turismo mariñeiro, pero estamos convencidas de que esta é unha boa iniciativa para dar a coñecer o traballo das mulleres do mar, descubrir os segredos da vida mariñeira e que se valoren.\nO que é seguro é que xa gañamos habilidades como guías, comunicadoras e xesteras da nosa propia experiencia de turismo sostible apegado ao mar.\nCompetencias clave: de cales dispoñemos e cales nos faltan?\nÁs sesións de EMBARCA da zona de Arousa acudimos bateeiras, mariscadoras de a pé e de a flote, percebeiras e formadoras. Nestas xornadas estamos a definir cales serían as actividades que poderíamos ofrecer a visitantes e turistas para poñer en valor o noso traballo e os nosos saberes e como amosalos dun xeito didáctico e ameno.\nNestas primeiras sesións avanzamos na definición do perfil da clientela á que nos podemos dirixir, os recursos da ría que ás mulleres que traballamos no... ler máis\nNestas primeiras sesións avanzamos na definición do perfil da clientela á que nos podemos dirixir, os recursos da ría que ás mulleres que traballamos no sector marítimo pesqueiro nos gustaría amosar e cal serían as opcións para promover dun xeito conxunto as nosas actividades.\nTamén estamos a identificar as nosas capacidades e competencias actuais, para dotarnos daquelas que nos faltan e que deberíamos ter en conta para ser as mellores guías da zona ;-) Preocúpanos tamén as cuestións legais que deberemos afrontar. Nas sesións vindeiras trataremos esta materia.


O goberno municipal, 'perplexo, frustrado e anoxado' pola xestión da Xunta na crise sanitaria - Pontevedra Viva\nO goberno municipal, "perplexo, frustrado e anoxado" pola xestión da Xunta na crise sanitaria\nLuns 2 de Novembro, 2020 ás 16:06 do Luns 2 de Novembro, 2020\nHai que tomar decisións "que funcionen" aínda que "non sexan a gusto de todo o mundo". É a contundente mensaxe que o goberno municipal enviou este luns á Xunta de Galicia. Desde o Concello aseguran estar "perplexos, frustrados e anoxados" pola súa xestión da pandemia.\nAsí o asegurou a portavoz do goberno, Anabel Gulías, que considera unha "tomadura de pelo" a actitude que está tendo a Xunta no tratamento da covid-19 en Pontevedra e en toda Galicia.\n"Intentamos ser leais e botar unha man pero o desta fin de semana é inasumible", advertiu a concelleira, que considera que se aos cidadáns se lles pide "facer un esforzo" e cumprir as normas "porque queremos saír desta", a Xunta debe ter "o mesmo comportamento".\nEsta situación "non lles pilla de novo" porque esta segunda vaga estaba "anunciada" e, a pesar diso, o goberno galego "non tivo tempo" desde maio para contratar máis rastrexadores, reforzar a administración educativa nin mellorar a situación da Atención Primaria, lamentou.\n"A situación económica só se vai a controlar se se controla a situación da covid-19", insistiu a edil pontevedresa, que avanzou que o goberno municipal pedirá "medidas efectivas" para frear os contaxios "porque é obvio que as xa adoptadas non funcionan".\nAlgunhas das novas restricións aplicadas a Pontevedra, Marín e Poio, engadiu Gulías, "chegan tarde" e outras están a demostrar que non serven para limitar os contaxios. "Hai que ser suficientemente humildes para aprender dos erros", destacou.\n"É comprensible o enfado dos cidadáns", asegurou a portavoz do goberno pontevedrés, e a preocupación ante a situación económica que a pandemia vai a deixar en sectores "imprescindibles" para Pontevedra e para Galicia.\nGASTOS EXTRAORDINARIOS DA COVID-19\nCon respecto aos gastos extraordinarios que a covid-19 está provocando en Pontevedra, Anabel Gulías explicou que o Concello leva investidos case 72.000 euros en servizos de limpeza e desinfección extraordinarios no ámbito urbano e rural.\nDesde o inicio do estado de alarma en marzo, a contratación do reforzo da limpeza e desinfección en puntos críticos ou sensibles supuxo 21.364,73 euros, mentres que para a desinfección en colectores e illas de reciclaxe destináronse 20.779,45 euros.\nPara a desinfección específica con pulverizador de produtos desinfectantes en puntos do ámbito rural achegáronse 19.223,91 euros e para a limpeza e desinfección de dependencias municipais ante aparición dun posible caso de covid-19 foron outros 1.693,61euros.\nPor último, 8.913,80 euros foron para a recollida porta a porta dos residuos xerados nos domicilios de persoas infectadas. O total de domicilios atendidos desde o inicio da crise sanitaria ascende a 78 e, neste momento, a recollida se mantén activa en 17 domicilios.\nTrece persoas denunciadas en Pontevedra por incumprir o toque de queda


Fálase de O blog As MIR ... - Praza Pública\nvenres 5, setembro 2014 ás 15:57 David Lombao @davidlombao\nO blog As MIR e unha noites recolle a experiencia dunha muller residente en Vigo á que unha farmacia da cidade se negou a dispensarlle un anticonceptivo, na liña doutras boticas que alegan obxección de conciencia para incorrer en actitudes semellantes.\nvenres 5, setembro 2014 ás 15:02 David Lombao @davidlombao\nA USC inaugurou oficialmente o curso este venres sen a presenza de ningún membro do Goberno da Xunta. O reitor compostelán, Juan Viaño, sitúa "a situación económica, a internacionalización e o cambio da organización docente e investigación" como prioridades do novo período.\nvenres 5, setembro 2014 ás 14:45 David Lombao @davidlombao\nA catedrática de Enxeñaría de Telecomunicacións Carmen García Mateo recibirá o premio María Josefa Wonenburger deste ano. Decidiuno este venres o plenario da Unidade de Muller e Ciencia da Xunta.


Igualdade de xénero entre xóvenes (1)\nSet Sail: ECU College of Education by emsotolongo 412 views\n1. Igualdade de xénero: Xóvenes Vanesa Búa Noelia Fiuza Tania Filgueira María Arboleda\n2. Educación: Desigualdade nas aulas Múltiples estudos deixan claro que, a pesar da igualdade legal,as mulleres non disfrutan das mesmas oportunidades cos homes no mundo laboral, na administración... Tampouco nas aulas.\n3. Hai máis de tres décadas que os nenos e nenas estudan xuntos e estudan o mesmo, pero na escola non se lles trata por igual nin se concede a mesma importancia ao saber deles que delas ; é sexista.\n4. Coma sempre que se xeneraliza, esta afirmación, ao pé da letra, non é certa.\n5. Hai escolas que ensinan os nomes de tantos trobadores como de trobadoras, que explican a xeometría a través da costura, que impiden que o fútbol acapare o espazo de xogo no patio o que inclúen as tarefas domésticas e o coidado das persoas no seu currículo para ensinar a superar estereotipos sobre o papel dos homes e mulleres.\n6. Aínda así, a maioría das escolas teñen unha educación cun claro predominio masculino e pouca presenza das mulleres, tanto nos contidos académicos como nas conversacións, o uso dos espazos, a linguaxe...\n7. Estereotipo de beleza feminino. Consecuencias? No caso das mulleres novas, son os trastornos da alimentación os que máis preocupan. Os máis comúns son a anorexia e a bulimia, e detrás deles escóndense as consecuencias da tiranía exercida polos estereotipos de mulleres belas, esveltas e delgadas. O que fai que nos preguntemos sobre o peso da imaxe nas mozas de hoxe e o papel dos medios de comunicación neste asunto.\n8. En ambos casos, estase ante dous trastornos alimenticios de xénero, que afectan maioritariamente a rapazas novas, nas que calan fondamente as imaxes estereotipadas das mulleres extremadamente delgadas.\n9. A excesiva utilización do corpo feminino en televisión, internet ou a prensa, que mostra á muller sempre guapa, asociada á delgadeza, así como a aparición de "top-models" que manteñen o estereotipo, contribuíu a disparar a incidencia de estes trastornos entre as mozas.\n10. Un mundo deportivo masculino No deporte son máis visibles as desigualdades de xénero, aínda que están algo máis atenuadas polo aumento do número de mulleres mozas que realiza actividades físicas, a súa maior participación nos deportes tradicionais e a súa presenza, como espectadoras, en encontros, competicións e torneos.\n11. A forza física é o principal argumento esgrimido polos mozos para facer diferenzas entre deportes de rapaces e de rapazas. Esta xustificación de carácter biolóxico perde peso cando se recoñece a existencia de deportes que non precisan dunha maior resistencia, motivo ante o que hai que recurrir ao compoñente cultural.\n12. Establécese entón unha segmentación das actividades deportivas dende unha perspectiva de xénero, ás que se alude en función das variables sociais ou culturais. . Isto significa que o mantemento das diferenzas non está asociado ao biolóxico senón ao cultural. Baixo esa aparencia escóndense algunhas situacións discriminatorias na práctica das actividades deportivas:\n13.  As rapazas adoitan abandonar na adolescencia a práctica de actividades deportivas pola falta de apoio que reciben da familia, a escola e a sociedade.  Poucas mozas practican deportes de elite.  Escasean as mozas deportistas con impacto na sociedade e nos medios de comunicación.  Os mozos dominan os espazos dedicados ao deporte, como os polideportivos, ximnasios e pistas de atletismo.\n14. Para os rapaces e as rapazas, a forte masculinización do mundo deportivo ten unha causa biolóxica, porque consideran que o corpo é o principal potencial a desenvolver con este tipo de actividades e as diferenzas entre ambos os dous son obvias.\n15. Isto pode axudar a comprender por que elixen deportes distintos e considérase que o corpo das rapazas está en desvantaxe. Pero, por exemplo, o condicionante da forza física desínchase cando se trata de actividades como o automobilismo, onde prima máis a destreza e os reflexos. Entón, a abafadora presenza masculina xustifícase dende unha perspectiva cultural e educativa.\n16. COMPARACIÓN CON OUTROS XÓVENES EUROPEOS  EN QUE NOS DIFERENCIAMOS DOS XÓVENES FRANCESES?\n17. IMAXE XERAL (a partir da nosa observación)  Maior aceptación da diversidade étnica: Variedade étnica e respeto hacia ela; reacción á xente de outras razas en postos de importancia...  Máis educados.  Máis tolerantes.  Máis recatados e introvertidos. Menos efusivos.  Máis humildes.\n18. En Galicia hai moita desigualdade entre rapazas e rapaces. Pero isto no é irreversible, e, entre todos, podemos ir mellorando esta situación. GRAZAS\nSet Sail: ECU College of Education\nOds 2 hambre cero presentación gallego.pptx (1)


“Si no eres del PP, jódete, jódete” (2) | Denuncia da manipulación informativa na TVG\nNon debería sorprendernos. Candia é a voceira do principal grupo da oposición na Deputación de Lugo e a pasada semana, despois do rexistro policial durante 11 horas na sede do goberno provincial e posterior comparecencia do presidente Besteiro, era lóxico que tivese algo que contar.\nO problema non é a sobreexposición de Candia na TVG. O problema é que o criterio de recorrer aos principais grupos da oposición non se aplica para as outras deputacións (as tres, gobernadas polo PP. Que casualidade!).\nEstas son as últimas veces que os voceiros do PSdeG-PSOE (grupo maioritario da oposición nas Deputacións da Coruña, Pontevedra e Ourense) apareceron nos Telexornais:\nSalvador Fernández Moreda, voceiro do grupo socialista na Deputación da Coruña: 30 de marzo de 2013 con motivo dunha manifestación a favor dos traballadores da Fábrica de Armas (despois saiu máis veces, pero na súa condición de ex-conselleiro de NovaCaixaGalicia).\nSantos Héctor, voceiro do grupo socialista na Deputación de Pontevedra: 26 de xuño de 2012 para falar do caso de duplicidade de cargos da concelleira e deputada socialista, Carmela Silva.\nIgnacio Gómez, voceiro do grupo socialista na Deputación de Ourense: 14 de novembro de 2014 con motivo do primeiro debate sobre o estado da provincia.\nEn resumo, a oposición na Deputación de Lugo (PP) saiu máis veces en só catro días que o principal partido da oposición das outras tres corporacións provinciais (PSdeG-PSOE) no último ano.\nBusquen na afiliación política duns e doutros a razón deste novo exemplo de sectarismo nos informativos da televisión pública de Galicia.\nXa o cantaba Baltar hai anos.\nEstas entrada foi publicada en Mais manipulación,O que non se deu coas etiquetas BNG,Candia,Deputación,Lugo,PPdeG,PSdeG-PSOE. Ligazón permanente.\n← O ex-xerente do PP de Ourense nos telexornais ? non, grazas\nOs datos do paro en Galicia e España… “adepende” →


Historias de Ordes: Antonio Concheiro Iglesias\nAntonio Concheiro Iglesias\nAntonio Concheiro naceu en Ordes o 25 de febreiro de 1904. Era fillo de Antonio Concheiro Rodríguez, médico forense de Ordes e subdelegado de Medicina do distrito desde 1909, e Asunción Iglesias Rapela, matrimonio que tivo numerosos fillos.\nAntonio foi un bo estudante, especialmente en aritmética e xeometría (levou matrícula no Instituto Xeral e Técnico de Santiago en 1915). Logo estudou a carreira de Medicina onde tamén destacou (no curso 23/24 levou un premio en anatomía descritiva e matrícula ao final). Fixo as prácticas co cirurxán Puente Castro. En 1926 rematou a carreira.\nNon comezou a exercer en Ordes senón en Carral, onde se instalou en 1927, e un ano despois casou con Euduvigis Carro Viqueira, filla do industrial coruñes Manuel Carro, coa que tería dous fillos: Antonio e Luis.\nXa en Ordes, compaxinou o traballo con diversas actividades como xogar ao fútbol (compartindo equipo co seu inimigo político García Gerpe), ser presidente da banda de música (onde tamén estaba Gerpe) e, por suposto, participar na convulsa vida política da época.\nConvertido no líder da dereita, foi alcalde de Ordes durante a II República (de 1931 a 1936). A esquerda acusábao de usar as festas e as ceremonias relixiosas como armas contra as ideas republicanas. A victoria da Fronte Popular en febreiro de 1936 obrígao a deixar a alcaldía. Segundo Gerpe, entregou as chaves "con lágrimas de rabia y desesperación".\nNon foron bos tempos para el pois ata foi detido algunha vez por reunión ilegal. Temendo pola súa vida agochouse nunha casa no lugar de Vilar (Mercurín).\nA situación cambiou co alzamento militar. Despois da guerra volveu a ser o "home forte" do pobo. Unha anécdota daqueles tempos era que como había tres Antonios na familia, o seu pai era don Antonio, el era Toñito, e o seu fillo era Tonecho.\nMorreu o seu pai (1942) e montou ao ano seguinte o "Sanatorio Concheiro" -no edificio adxacente ao actual-. Pouco despois foi un dos médicos que atenderon ao guerrilleiro Foucellas cando este estivo ferido.\nEn agosto do ano 1950 inaugurouse (con bendición do mesmo arcebispo) o novo sanatorio, que hoxe pervive.\nEn 1953 retomou outra das súas grandes paixóns: foi presidente do club de fútbol de Ordes, a SD Órdenes, durante os anos máis gloriosos.\nNeses tempos (anos 50) era alcalde Juan Liñares Castro, fillo dun curmán e íntimo seu, o que lle permitía gobernar na sombra.\nEn 1963 foi nomeado forense de 1ª categoría do xulgado de Ordes.\nNo ano 1968 retoma o posto de alcalde. Dous anos despois, en 1971, morre a súa muller. Na alcaldía vive os anos de crecemento da vila.\nCo fin da ditadura ten a honra de recibir aos reis de España nunha curta visita en 1976. Enrólase na UCD de Adolfo Suárez e participa nas primeiras eleccións municipais da nova democracia. Gaña cun 55 % dos votos e logra 10 de 17 concelleiros.\nDaqueles tempos data a famosa anécdota de que, indo a pedir o voto porta a porta, unha señora pouco maior ca el estrañouse:\n- Pero vostede, don Antonio, ós seus anos ...\n- ¿Qué le voy a hacer? Si en casa no hay nadie que quiera coger la alcaldía.\nO descalabro da UCD con Landelino Lavilla no ano 1982, alonxouno da 1ª liña política e non se volveu presentar ás eleccións. Morreu o 2 de marzo de 1991 aos 87 anos.\nOs seus dous fillos, tamén son médicos. Antonio Concheiro Carro continuou en Ordes e Luis estableceuse en Santiago onde é unha figura moi reputada.\nTomaron o seu relevo político dous netos: Antonio Concheiro Coello, farmacéutico, que foi concelleiro en Ordes e parlamentario galego (1995 - 2004), e Gonzalo, alcalde de Boimorto polo PP durante só nove meses entre os anos 2015 e 2016.\nUnha das futuras rúas proxectadas que irá desde Alfonso Senra (a carón da casa de Higinio) ao centro médico levará o seu nome. Comezou a explanarse en abril de 2017.\nPublicado por Juan José Ferreiro Boquete en 3:40\nEleccións de 1907\nO Camiño por Buscás\nUnionistas e solidarios\nAs mallas dos nosos avós\nO Camiño por Ardemil\nAgrarismo en Galicia


navegacruz: merlín e familia\nMeu dito meu feito. Ó regreso da viaxe mindoniense, prometín que volvería a ler aquel libro que levaba tantos anos durmindo no anaquel da biblioteca familiar e atopeime de novo con Dona Ginebra e o fiel Felipe de Amancia, que me agardaban como tantos herois da materia de Bretaña, alá no seu pazo de Miranda para recebirme con tanto cumprimento como merecen as donas que onda Merlín van buscar remedia amoris ou toda clase de solucións para asuntos máis mundanos. Obra fundacional da narrativa fantástica de Cunqueiro, estou a disfrutar de veras con estas páxinas cheas de palabras encantadas.\nJuan Jacobo 15:02:00 WEST do martes, 20 de abril de 2010\nE quén non disfruta con esas páxinas encantadas de Merlín. Dixome Cunqueiro que lle gustaban moito as historias do Far West e entón preguntouse: ¿qué pasaría se puxera a falar a este vaqueiros e indios en galego? Pasou que cando traducen ós mitos e ós heroes á nosa realidade inbmediata, sen artificios, desequida dscubres quén é cada quén, quén actúa e quén ama....


Loop Hero – O lar do xogón\nNon sabía onde me metía cando arranquei este Loop Hero por vez primeira. Sabía que era un videoxogo moderno, e supoñía que habería algún tipo de bucle e un heroe. Dos detalles de como compaxinar esas cousas non tiña nin papa. Comprendín as mecánicas básicas do modo de exploración nos primeiros minutos de xogo, pero tardei moito máis en entender como encaixaban todas elas nun deseño unificado. A clave apareceu coa xanela pechada, cando atopei que algunha xente etiquetábao coma idle game, ese xénero de videoxogos no que se trata de acumular máis e máis recursos con pouca iteración do xogador. Penso que, coma todas as etiquetas, non é totalmente axeitada pero si que o é parcialmente. Explícome. Até onde eu vin, non é un xogo que queiramos deixar nun segundo plano para tomar unha decisión de cando en vez, senón que deberíamos ir tomando esas pequenas “decisións” case en tempo real. Ó mesmo tempo, o obxectivo non é maximizar os recursos obtidos en cada un dos bucles de exploración, senón asegurarse de que o facemos por unidade de tempo de xogo, polo menos para xogadores coma min que tentan ser o máis eficientes posibles. E decatarme diso foi o que fixo que me encaixase todo, que deixase de parar o xogo tras cada loita e me centrase nunha visión máis elevada.\nÓllese a mención ás “decisións” entre aspas. Durante o modo de exploración teremos que colocar cartas sobre o terreo de xogo e equipamento sobre o protagonista, mais esas colocacións son practicamente trámites para manter o xogador involucrado. Os recursos que se colocan lonxe do camiño non teñen moito interese táctico. Tampouco é complicado adiviñar onde deben ir as lousas aplicables os camiños As decisións de equipamento poden resumirse nunha heurística na que un nivel máis alto é mellor ca un máis baixo e que, dentro do mesmo nivel, mellor canto máis raro sexa o obxecto; é certo que se esa aplicación fora automática perderíanse algunhas pequenas optimizacións, pero o tempo gañado axudaría a esa visión elevada de maximizar os recursos obtidos por unidade de tempo. Se o xogo permitise esquecerse de todas esas pequenas interrupcións, quedaría un xogo moito máis amigable para ter como salvapantallas, e tamén eliminaría a molestia ter que colocar cartas no terreo, porque paran a acción e non está permitido durante as loitas. Suponse tamén que a decisión máis importe e aprender cando deter a exploración para volver cos recursos obtidos, pero esa decisión resultoume inda menos interesante cando me decatei que é posible fuxir no medio dunha loita, polo que nin sequera fai falla apurar tanto a sorte coma facía eu no comezo, cando entendía que comprometerse a unha loita era deixar pasar a posibilidade de escapar co 60% dos recursos.\nE para que queremos tamaña acumulación de recursos? Pois para poder apañar máis recursos, claro. A outra fase do xogo inclúe un modo sinxelo de construción dun poboado no que se desbloquean novas funcionalidades e melloras para os heroes principais. Desta maneira a interacción co modo exploración é semellante ó prestixio de xogos clásicos de agardar-e-acumular. Nun comezo apreciei que as bonificacións do modo de construción eran moi escasas e que poucas veces volvía a explorar sentíndome máis forte que antes, pero unha vez que derrotei o liche vin unhas melloras algo máis substanciais. Lamentablemente, nese mesmo intre, pensei que xa vira todo o que me quería ofrecer este Loop Hero e que darlle voltas durante outras trinta horas máis non me compensaría. Así que puxen o freo. Até o día seguinte, que lle din un par de voltas máis e probei a derrotar o liche unha segunda vez para ver se outorgaba máis melloras permanentes. E así foi. Pero fun forte abondo para pechalo outra vez e vir a escribir esta entrada. Que o xogo se pechase un par de veces cun erro estraño tamén axudou.\nMoitas veces non é doado abandonar un xogo destas características. A acumulación de números até o infinito é perigosamente adictiva, ante todo cando se trata da conta corrente, xa que aí non soe haber ética que poida frealo. Non obstante, iso non quere dicir que realmente sexa pracenteiro. Se alzamos a vista, e poñemos unha visión inda máis elevada sobre a visión elevada que comentaba antes, estamos atrapados nunha roda de recompensas continuas. Hai por aí artigos a moreas e non descubro nada novo, pero, inda que neste caso é obvio, non sempre é fácil verse a un mesmo aí dentro. Pola outra banda, tamén penso que o factor de escapismo dos videoxogos é unha razón totalmente válida para xogar, inda que o cerebro desconecte. Teño curiosidade por ver o resto de cartas, monstros e edificios? Pois a verdade é que si, pero ter que agardar por esas novidades con contagotas mátame o desexo. E hoxe en día prefiro experiencias cortas con experiencias interesantes que longas a base de repetir un bucle non divertido de todo. E falo como alguén que “xogou” o seu tempo ó Progress Quest e que ten por aí outro segredo oculto agora mesmo que prefire non mencionar.\nTempo de xogo: 4.5 horas.\nTempo de expedición: 4 horas.\nMonstros aniquilados: 2028.\nRecursos adquiridos: 701.\nAutor XogónPublicado o Febreiro 9, 2022 Decembro 22, 2021 Categorias VideoxogosEtiquetas Loop Hero\nAnterior Artigo anterior: Tales of Maj’Eyal. Goten\nSeguinte Artigo Seguinte: Day of the Tentacle


·CIS·Centro de Investigaciones Sociológicas·Presentación\nBiblioteca do CIS Presentación\nLa Biblioteca se encuentra actualmente cerrada por obras de mejora y no se podrá acceder hasta nuevo aviso. Disculpen las molestias\nA Biblioteca do CIS ten como función principal servir de apoio ao labor de investigación levada a cabo polo organismo. Para isto, dispón dun completo fondo bibliográfico especializado fundamentalmente en temas de socioloxía e ciencia política.\nA súa colección iníciase en 1963 coa creación do IOP (Instituto de Opinión Pública), xerme do actual CIS. Actualmente, forman parte dos seus fondos máis de 32.000 títulos de monografías. Pódese acceder á súa descrición bibliográfica a través do Catálogo da Biblioteca. Dispón, ademais, de 720 títulos de publicacións periódicas, dos que 230 son publicacións en curso e 47 se poden consultar en formato dixital. A isto hai que engadir outros 403 títulos máis dispoñibles a través da plataforma de publicacións periódicas JSTOR. Así mesmo, hai un conxunto de bases de datos accesibles en liña ou en soporte electrónico.\nA biblioteca é moi útil para estudantes, docentes, investigadores e para o persoal da propia institución.\nOs fondos son de acceso libre para todos os usuarios.\nO préstamo de libros en principio está restrinxido ao persoal vinculado ao CIS, aínda que existe a posibilidade de abrir os servizos de préstamo a todos os usuarios que acrediten convenientemente a necesidade de uso dos fondos da Biblioteca.\nReprografía, de acordo coas normas vixentes en materia de propiedade intelectual.\nAcceso a bases de datos especializadas.\nAcceso ao documento (adquisición de documentos orixinais ou reproducións que non estean nos fondos da Biblioteca).\nPosibilidade de solicitar estancias de investigación dun ou dous meses de duración.\nApoio á investigación: orientación e apoio bibliográfico para desenvolver traballos de investigación.\nInformación bibliográfica presencial, telefónica e a través de biblioteca@cis.es\nO horario de verán (15 de xuño a 15 de setembro) será de luns a venres de 9:00 a 14:00 para o público xeral, e de 9:00 a 14:30 para o persoal do CIS.\nO horario de inverno rixe durante o resto do ano: polas mañás é igual ao horario de verán. O horario de tarde é de 16 a 18 h de luns a xoves.\nC/ Montalbán, 8 (planta soto)\nTlf.: 91.580.76.23 / 91.580.76.90


Estás en Val Miñor O Manifesto Miñor a prol das candidaturas unitarias acada os primeiros apoios de agrupacións políticas.\nANOVA – IN: “conformar unha ampla alianza social e política”.\nValoran “positivamente” o contido do manifesto na procura de “encetar un diálogo a fin de conformar unha ampla alianza social e política para configurar Candidaturas Veciñais Unitarias que sexan quen de rexenerar a vida democrática dos concellos miñorás”. Nese senso salienta a necesidade de “abrilos á participación cidadá” e impulsar políticas de ordenamento do territorio, defender aos sectores máis agredidos polas políticas de “austeridade” e desaloxar dos gobernos municipais ao “partido do paro e dos recortes”.\nSalientan que o Manifesto Miñor está en concordancia coa resolución da Coordinadora Nacional de ANOVA-IN do pasado mes de xullo “na que se acordou promover, apoiar e participar en candidaturas de unidade popular/cidadá nas localidades para avanzar na creba democrática co réxime actual, na rexeneración democrática da vida municipal e no dereito a decidir”.\nParticiparán polo tanto “a título persoal” cada un dos integrantes nas instancias que decida o colectivo veciñal co obxectivo de “conformar unha ampla alianza social e política para a rexeneración democrática dos concellos miñorás”.\nEU Gondomar: “renunciar ás pequenas diferenzas que nos separan”\nA prol dun proxecto “asumido e compartido pola maioría social, dende a elaboración colectiva do programa ata o control dos cargos electos por medio da participación cidadá”, os integrantes da agrupación manifestan estar de acordo “cos catro puntos do manifesto”. Afirman a súa disposición “a manter un dialogo aberto e construtivo co resto de forzas da esquerda alternativa”.\nEngaden que esta postura de apoio ao Manifesto Miñor está na liña do que Esquerda Unida tanto a nivel nacional, como federal, “vai pular polo establecemento dun gran bloque político e social a nivel estatal, na liña do proposto” polo devandito manifesto.\nSinalan que o seguinte paso “e sermos capaces de artellar unha candidatura para as vindeiras eleccións municipais, respectuosa cas diferentes identidades e procesos de democracia interna, e capaz de renunciar ás pequenas diferenzas que nos separan pra acabar co bipartidismo feroz, que está a dilapidar tódolos nosos dereitos conquistados”.\n2014-08-02 - Activan o portal Manifesto Miñor para a recollida de sinaturas a prol das candidaturas unitarias.


Presentan a obra póstuma de Neira Vilas, "Quique na aldea" - Faro de Vigo\nfarodevigo.es » Sociedad » Galicia » Deza-Tabeirós-Montes » Vila de Cruces\nPresentan a obra póstuma de Neira Vilas, "Quique na aldea"\nFeijóo anima aos nenos a ler no acto de homenaxe ao escritor de Vila de Cruces\nsalomé soutelo vila de cruces 26.11.2016 | 02:27\nFeijóo presidiu o acto cos escolares. // Bernabé/Luismy\nSon numerosos os proxectos que deixou abertos Xosé Neira Vilas ao seu falecemento, do que mañá se cumpre un ano. Unha desas obras que agardaban a ver a luz é "Quique na aldea", que se presentou onte na Fundación que leva o seu nome, en Gres. Á presentación acudiu o presidente da Xunta, Alberto Núñez Feijóo, e o conselleiro de Cultura, Román Rodríguez, así como o artista Roi Casal e un grupo de alumnos dos colexios de Piloño, Vedra e Boqueixón, vestidos coma os nenos de comezos do século pasado.\nO libro está editado por Volanda e tén 32 páxinas, nas que se relata a historia de Quique, un neno que vive nunha vila e que descobre todos os encantos da aldea un verán que pasa cos avós.\nFeijóo afirmou que "hai xente que non tivo a sorte de nacer no rural, como Quique, e é moi bo que a xente da cidade o veña coñecer". O acto non podía pasar sen ter unhas palabras de recoñecemento para o autor das memorias do neno labrego. "Neira Vilas foi unha persoa que nunca se esqueceu da súa aldea, nin de Gres, nin de Galicia, nin da paisaxe", afirmou o presidente da Xunta, quen tamén deu unha serie de consellos aos nenos. "A Neira Vilas o que lle gustaría é que leades, que medredes en libertade e con coñecemento", afirmou, engadindo que "a diferencia entre un can de palleiro e nós é que nós sabemos ler".\nEste acto da Xunta forma parte do programa de eventos co que se conmemora o primeiro ano do pasamento do xenial escritor. Hoxe pola tarde na capela de Gres terá lugar a misa de cabodano, á que acudirá a familia e aqueles coñecidos que gardaban unha estreita relación co escritor cruceño.


Comunicado dos afeccionados | Somos Breogán\n29 Decembro 2013 / Vinicius\nA continuación reproducimos o comunicado que se leeu na concentración pacífica celebrada diante da Deputación:\nEn nome dos accionistas e afeccionados do Breogán. En nome do pobo de Lugo:\nO pasado xoves día 26 tivo lugar no edificio que teño ás costas a asamblea xeral ordinaria de accions do Clube Baloncesto Breogan SAD. Despois de tratar os asuntos de trámite en 20 minutos o punto de rogos e preguntas extendeuse máis de dúas horas.\nA deputación de Lugo máxima accionista do Breogan iniciara un proceso de venda de accións, de venda do Breogan o pasado verán.\nTodos os presentes lle amosamos aos representantes da Deputación que, se ben entendíamos a súa postura, non compartíamos as formas.\nA venda inmediata do Breogan supón a súa desaparición ou o seu traslado a outra cidade, de Galicia ou de fóra de Galicia.\nO vicepresidente da Deputación e presidente do Breogán Antón Veiga comprometeuse diante de todos os accionistas a iniciar un proceso de reflexión que levase a unha saída ordeada da deputación do accionariado e, citamos textualmente, “o menos lesiva para os intereses do Breogan”.\nEste venres pola noite correuse o rumor de que, menos de 14 horas despois de pronunciar estas palabras, o pleno da Deputación aprobaba a venda das súas accións do Breogan nun proceso de subasta. É dicir, sen respetar nin siquiera, os dereitos dos lucenses que se esforzaron por manter este clube vivo durante cincuenta anos.\nUnha vez publicada a nova na prensa desta mañá un grupo de afeizoados e accionistas decidimos convocarvos aquí para amosarlle aos nosos gobernantes a nosa indignación.\nNon nos poden chulear, non nos poden mentir á cara!\nQue os responsables da deputación de Lugo hoxe non resposten ao teléfono e se agachen, avergoñados agardamos, non significa que nos vaiamos a esquecer nin hoxe, nin mañá, nin nunca.\nEste non é un acto político. Creemos igualmente responsables a PSOE, PP E BNG. Nin tan siquiera é un acto de baloncesto. Aquí estamos moita xente do Breogán pero tamén do Lugo, do Ensino, do Prone, do EMEVÉ.\nÉ un acto de defensa do patrimonio de Lugo, de resposta inmediata á unha agresión aos valores que uniron e siguen unindo ao pobo de Lugo.\nEntendemos a situación económica actual, as prioridades que debe ter un político cos seus cidadáns. Asegurar o benestar e procurar traballo para todos deben ser prioritarios, sí. Todos estamos de acordo.\nPero non estamos pedindo cartos. O único que pedimos é que non nos subasten ao mellor postor.\nEstamos a falar do patrimonio de Lugo. O Breogán, como outros clubes deportivos da cidade, forman parte intrínseca desta cidade e desta provincia. Permite que nos coñezan fóra e favorecen que os nosos rapaces medren acompañados por valores de esforzo, de compañeirismo, de comunión coa súa sociedade, e de identificación co seu país.\nSeguramente os actuáis responsables políticos da deputación se levarían as mans á cabeza se hai case cen anos se tivera tomado a decisión de derrubar a Muralla de Lugo para facilitar o crecemento da cidade. ¿Non si? Pois ben, esas mesmas políticas simplonas, curtoplacistas e sen visión do futuro dos intereses dos seus cidadáns é o que están a impoñer, sí, decimos impoñer, coas súas maiorías, nos plenos da deputación.\nNon queremos mirar atrás. O futuro do Breogán comeza neste mesmo intre.\nPregamos aos responsables do PP (Xaime Castiñeira e Xose Luis Barreiro), do PSOE (Xosé López Orozco e Xosé Ramón Gómez Besteiro) e do BNG (Antón Bao e Antón Veiga) que deixen atrás as súas diferencias e que se unan para defender este patrimonio que o é de todos os lucenses. Estamos a tempo e vós sodes os únicos que tedes nas vosas mans reconducir a situación.\nPedimos a colaboración de todos os breoganistas, os de agora e os de antes. A todos e cada un dos expresidentes, insisto, todos e cada un dos expresidentes do Breogán, para que se unan neste momento e deixen atrás todas as súas diferencias. Para que, entre todos, reconduzcamos esta situación. Para que o Breogan, ao igual que outros grandes equipos desta cidade, siga vivo.\nTemos case 50 anos e podedes ter claro que para enterrarnos agora, TEREDES QUE PASAR POR RIBA DE TODOS E CADA UN DE NÓS!\n← Análise ForÇa Lleida\nNovo comunicado de afeccionados →\n3 comentarios en “Comunicado dos afeccionados”\n29 Decembro 2013 ás 15:57\nTotalmente de acuerdo. Desde #breoganistasenelexilio en lo que pueda ayudar, hacer, luchar… contad conmigo\nPingback: Días compricados para o breoganismo | Somos Breogán


Mozo sen Rexistro, libre De relacións Serios e O matrimonio, A - VÍDEO CHAT. Mozo en liña!\nHistoria de amor - sitio de Balde para serio Mozo sen rexistro. Quizais vostede está interesado en Mozo: Zhengzhou, Na nosa web Tamén se pode atopar novos Xogos en Rusia e en Todo o mundo - en calquera Proxecto de cidade.\nSitio de Mozo con Inscrición gratuíta. Sitios de Mozo en Liña.\nKostenloser Dating-Service fir Fraen zu Donezk, Oblast\nvídeo chat do ano vídeo chat sen rexistro anuncios de sexo feminino atender video gratis online chat de Mozo vídeo chat de sexo Mozo Chatroulette Encontros para unha relación serio coñecer en liña de vídeo chat con as nenas sexo divertido vídeo de balde


Xornada 27/06/2021 - Bertamiráns F.C.\nO fútbol ten estas cousas, que as veces gáñase e noutras toca felicita-lo rival, lei de vida en toda competición deportiva.\nEn fútbol 8 na fase final celebrada na Estrada o noso clube recibiu un dos paus máis grandes que se lembran na base, xa que presentou 5 equipos, dos que 4 chegaron a final, pero ningún foi quen de gañala.\nO Alevín A perdeu a semifinal pola mínima despois de controla-lo partido e de errar un penalti a favor, pero as veces o fútbol é caprichoso.\nO Alevín B perdeu a final na tanda de penaltis despois de empatar 3-3.\nO Benxamín A perdeu a final contra o Oroso, o Benxamín C perdeu tamén a final contra o Fátima e os PB´s perderon a súa final contra o Amio.\nDe todas maneiras debemos de resata-lo gran traballo dos nosos rapaces e dos seus adestradores que foron quen de levalo clube o máis lonxe posible. Parabéns e a pensar na tempada que ven.\nOutra tristeza levámola co Xuvenil B que perdeu a final de ascenso contra o Conxo C.\nCONXO C 2 - XUVENIL B 1\nPartido digno dunha final o xogado no manuel regueira.\nDende o inicio o Conxo tentaba te-lo control do partido, pero o noso xuvenil coas liñas avanzadas e moi xuntas impedia o avance do equipo rival que só lle quedaba buscar balóns perpendiculares e centros laterais que eran solventados polos nosos.\nA segunda parte seguía coa mesma tónica, cando na saída dun corner un bo remate de Adri enviaba o balón ao fondo da rede. As presas ían en aumento para o Conxo deixando espacios que aproveitaban os nosos para quedar diante do porteiro un par de veces. Na primeira a xogada acaba co noso atacante no chan e o árbitro non aprecia nada punible. Na segunda o balón sae desviado ao lado dereito da portería. Os minutos pasaban moi lentos e o gran esforzo notábase nos xogadores dos dous equipos en forma de calambres.\nCando so quedaban 30 segundos do tempo engadido chega o empate do Conxo levando o partido a unha prórroga onde o factor físico e psicolóxico tralo empate decantou o partido para o Conxo.\nNoraboa aos nosos polo partido realizado.\nPero como dixemos tamén temos alegrías, e estas foron proporcionadas polo Cadete C, que se proclamou campeón de Liga, e polo Xuvenil A, que por fin acadou o ansiado ascenso a liga galega.\nXUVENIL A 1 - RIBEIRA 0\nO partido do ano para os rapaces. Tras varios anos loitando por este ascenso, o club logra o obxectivo e ascende ao seu xuvenil a liga galega. Partido moi sufrido, ante un gran rival que levou o peso do encontro con longas posesións. Os nosos, ben ordeados, trataron de aproveita-las súas oportunidades á contra. Nunha delas, no minuto 20 acaba cun penalti a favor que transforma o noso goleador Salama. A partir dese momento, as ocasións repartíronse en ambas áreas, pero sen move-lo definitivo 1-0.\nCADETE C 2 - FÁTIMA 0\nPartido moi disputado polos nosos rapaces que saíron moi concentrados dende o primeiro minuto. Na primeira metade foron os auténticos dominadores do encontro, ademáis acadaron dous goles, puideron ser máis, que ó final resultaron definitivos.\nNa segunda metade o Fátima apretou moito, grazas os trocos realizados, pero os nosos rapaces souperon solventa-las envestidas rivais e manter o resultado para así proclamarse campéons de liga.\nUnha mágoa non poder ascender.


O Concello abre o Rexistro con cita previa para axudas de inclusión social, Risga e pensións | Noticias Vigo\nPublicado por Noticias Vigo o día 11/05/2020 na sección de Concello de Vigo,Galicia,Vigo\nO Concello de Vigo abrirá este mesmo luns a súa ofician de Rexistro na lonxa da Praza do Rei para atender aos colectivos en situación de maior vulnerabilidade á hora de solicitar axudas. Así o confirmou en rolda de prensa o alcalde, Abel Caballero, quen destacou que será necesario ter cita previa.\n“Abrimos porque hai moitas persoas vulnerables que necesitan utilizar o Rexistro para a solicitude de Risga, pensións non contributivas, discapacidade e axudas de inclusión social”, explicou. Esta medida está orientada á facilitar as peticións de axudas por parte das persoas máis vulnerables e o rexedor apuntou que xa poden chamar ao teléfono de atención ao cidadán (010) para concertar a cita.\nPor outra banda, o alcalde destacou que o Concello xa entregou un total de 7.740 axudas de emerxencia desde a declaración do estado de alarma pola crise sanitaria do Covid-19. Ademais, este mesmo luns repartiranse 611 comidas nos albergues e en domicilios a familias sen recursos e xa hai tamén repartidos 315 ordenadores procedentes de doazóns.\nRespecto ás denuncias por non respectar as medidas do decreto de alarma, sinalou que a Policía Local formulou este domingo 21 propostas de sanción.


O Fiadeiro da Lingua: xaneiro 2019\nDÍA DA PAZ NO IES TABOADA CHIVITE\nAlumnado de 1 ESO, guiado polo profesor de Plástica Javier Díaz , elaborou o símbolo da paz.\nPodedes ver un vídeo do traballo realizado premendo na seguinte LIGAZÓN\nPublicado por O Fiadeiro da Lingua ás 00:48 Ningún comentario:\n"ESTAMOS CONTIGO", CANCIÓN CONTRA O ACOSO ESCOLAR.\nAlgúns alumnos e alumnas de 1°ESO do IES Xesús Taboada Chivite, concienciados co acoso escolar,quixeron erguer a súa voz contra este gran problema. Foi así como naceu a canción "Estamos contigo", coa que quixeron transmitir que a vítima do maltrato sempre conta con axuda se denuncia o problema. Ademais, animan a todo o alumnado a non ser cómplice do acoso,porque o silencio dos compañeir@s, covarde e cómplice, tamén é un xeito de acosar.\nAgradecen tamén a colaboración do noso vicedirector, Eduardo Cabido, que xenerosamente quixo colaborar na elaboración do guión.\nCONVOCATORIA DO CONCURSO DE CARTEIS DO DÍA 8 DE MARZO, DÍA INTERNACIONAL DA MULLER\nA Dirección Xeral de Educación, Formación Profesional e Innovación Educativa e a Secretaría Xeral de Igualdade convocan conxuntamente o concurso para o deseño do cartel do día 8 de marzo co gallo da celebración do Día Internacional da Muller.\nGaliciencia 2019 é a maior feira científica que se celebra en Galicia desde 2006, co obxectivo principal de achegar a ciencia á sociedade. Consiste na organización e desenvolvemento dun certame científico que ten como público obxectivo estudantes de Primaria, Secundaria, Bacharelato; e que permanece aberto ao público xeral. Celébrase no Parque Tecnolóxico de Galicia durante tres días da segunda semana de maio (mércores 8, xoves 9 e venres 10) en horario de 10h a 13 h e de 15h a 18h, a excepción do venres 10 (en horario de mañá).\nPodes particicipar nos concursos de fotografía e de deseño dunha camiseta, presentar proxectos para a feira, atreverte co desafío sobre bos hábitos ou visitar Galiciencia.\nQUE DIN OS REFRÁNS SOBRE O VIÑO?\nÉ tal a importancia do viño na nosa cultura que ten inspirado numerosos refráns que usamos a miúdo.\nOs alumnos de 2º ESO B gravaron varios vídeos nos que contextualizaron refráns, que falan de aspectos positivos e negativos do viño.\nO grupo formado por: Almudena Juncal, Esther Lorenzo, Eliana Reigada e Iker Llamosas centráronse en tres refráns:\n"Aínda que estea malo da perna ben sei onde está a taberna".\n"Non hai mellor cirurxián que a boa carne, o bo viño e o bo pan"\n"Mellor para vestir santos que para desvestir borrachos"\nO grupo formado por: Aldara Gonçalves, Nerea Salomón e Paula Gómez, utilizaron nos seus vídeos os seguintes refráns:\n"Beber, beber ata non máis poder"\n"O bo viño cría bo sangue"\nO grupo formado por Álvaro Barreal e Julián González empregaron os seguintes refráns:\n"O viño das cepas vellas quenta as orellas"\n"O amigo do teu viño non o teñas por veciño".\nCONCURSO DE RECITADO POÉTICO "ROSALÍA SEMPRE VIVA".\nA Casa-Museo Manuel María convoca a V edición do Concurso de recitado poético Rosalía sempre viva, que celebrará a súa fase final o 6 de abril de 2019.\nO obxectivo do concurso é potenciar a expresión oral e a creatividade do alumnado a través do coñecemento e o recitado da poesía de dúas das voces máis importantes e populares da nosa literatura.\nAs bases do concurso pódense consultar premendo na seguinte LIGAZÓN\nMANIFESTOS CONTRA A VIOLENCIA DE XÉNERO\nO noso alumnado, consciente da lacra social da violencia de xénero, quixo erguer a súa máis enérxica voz contra ela a través destes manifestos, cheos de loita e rebeldía, e que recollen incluso vivenzas das nosas alumnas e alumnos que explicitan que nesta sociedade aínda quedan loitas que gañar, para que homes e mulleres convivan cos mesmos dereitos e liberdades. Cunha mocidade tan conciencidada, está feito!\nPodedes ler estes manifestos escritos por Lucía González e Yago Alonso de 1º de Bacharelato B premendo na seguinte LIGAZÓN\nCONVOCATORIA DO CONCURSO DE CARTEIS DO DÍA 8 DE MA...


última actualización: Oct. 13 2019 | 2 min ler\nHai algúns factores que fan un lugar axeitado para as mulleres solteiras; gran lugares para hangout, emprego que pagan ben, boa aparencia e interesantes homes solteiros, alimentos saudables son certamente algunhas delas. As cidades estas mulleres optan por vivir debe ter a maioría destes factores, se non todos. A lista de cidades norteamericanas de arriba para mulleres solteiras que vai atopar a continuación foi elaborada tendo en conta unha serie de factores.\n1. Chicago: Aquí, as mulleres poden gozar do estilo de vida metrópole perfecto; é unha cidade verdadeiramente vibrante, pero non é arrogante como Nova York. Chitown, como os lugares cariñosamente se refiren á cidade como, é un centro de beleza natural, cultura e historia. Unha vez que está nesta cidade, só vai odiar para deixalo; é cargada de barrios da moda e belísimas praias.\nAsí, quão bo é Chicago exactamente para mulleres solteiras? Oprah Winfrey, as mulleres solteiras máis conmemorados neste planeta, vive aquí; iso debe afirmar que a cidade é moi emocionante para vivir.\n2. Anxos: Se queres aproveitar a vida ao máximo como unha muller solteira, pode considerar que viven en Los Angeles. Esta terra mística énchese con bo aspecto e elegante homes; así, unha vez que está aquí, atopar alguén interesante para saír con non será un problema.\nOutra gran vantaxe da cidade é as condicións climáticas incribles que ten todo o ano. Clima favorable ha mantelo sempre en alto astral e terá a enerxía para facer a maior parte do tempo comeza despois do traballo. HAI. vai deixar que facer todo de avistamentos de famosos para facer a compra para ir á praia.\n3. Boston: As mulleres solteiras atopar Boston acolledor, con independencia da idade á que pertencen. Para os alumnos, a cidade ten universidades de prestixio, onde poden obter-se matriculados en. Se adora facer a compra e sempre querer usar algo de moda, hai Newbury Street, un lugar perfecto para mercar roupa de Grife.\nSe vostede é un dos que aman deambulan e se divertido, A cidade ten moitas rúas históricas, museos, galerías, auditorios e parques.\n4. San Diego: San Diego sempre foi unha cidade que acolle algúns dos lugares máis impresionantes que nunca vai se atopou. Así, Se está solteiro e quere ter algúns momentos agradables na súa vida, pode considerar o cambio para San Diego.\nA cidade está rodeada polo Océano Pacífico, desertos e montañas; iso significa, cando se trata de lugares axeitados para ir mozo, existen amplas opcións para escoller. San Diego é tamén o fogar dunha Downtown realmente movida.\n5. Las Vegas: As súas posibilidades de obter un socio adecuado é, probablemente, o máis alto se está en Las Vegas. Segundo un 2013 artigo publicado en Forbes, esta cidade Nevadan ten o maior número de homes solteiros para cada muller solteira vivindo nel; para cada muller, a cidade ten 1.34 pero. Esta característica da cidade fai Las Vegas a 5ª participante nesta lista de cidades de Estados Unidos para a mulleres solteiras.\nTodas as mulleres aí fóra que son única e planificación para establecerse en calquera das cidades anteriormente certamente terá unha vida de balance.\nCoidado con Tornándose un Dater en liña Professional